CELEX: 32020R0957
Language: hr
Date: 2020-06-26 00:00:00
Title: Provedbena uredba Komisije (EU) 2020/957 оd 26. lipnja 2020. o razvrstavanju određene robe u kombiniranu nomenklaturu

3.7.2020   
               
               
                  HR
               
               
                  Službeni list Europske unije
               
               
                  L 211/4
               
            
         PROVEDBENA UREDBA KOMISIJE (EU) 2020/957
         оd 26. lipnja 2020.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:
         
                     (1)
                  
                  
                     Radi osiguravanja jedinstvene primjene kombinirane nomenklature priložene Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
                  
               
                     (2)
                  
                  
                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
                  
               
                     (3)
                  
                  
                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
                  
               
                     (4)
                  
                  
                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Odbora za carinski zakonik,
                  
               DONIJELA JE OVU UREDBU:
         
            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
         
         
            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
            Ova je Uredba u cijelosti obvezujuća i izravno se primjenjuje u svim državama članicama.
         
         
            Sastavljeno u Bruxellesu 26. lipnja 2020.
            
               
                  Za Komisiju,
               
               
                  u ime predsjednice,
               
               Philip KERMODE
               
                  Vršitelj dužnosti glavnog direktora
               
               
                  Glavna uprava za oporezivanje i carinsku uniju
               
            
         
         
            (1)  SL L 269, 10.10.2013., str. 1.
         
         
            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
      
         
            PRILOG
            
                        Opis robe
                     
                     
                        Razvrstavanje (oznaka KN)
                     
                     
                        Obrazloženje
                     
                  
                        (1)
                     
                     
                        (2)
                     
                     
                        (3)
                     
                  
                        Kovani proizvod (tzv. odvodnik topline) izrađen od aluminija (nije proizveden lijevanjem), u obliku kružne ploče promjera približno 50 mm, na koju su pričvršćene lamele za hlađenje visine približno 30, 40 ili 50 mm.
                        Namijenjen je za uporabu u raznim proizvodima za raspršivanje topline koju proizvode LED moduli.
                        Vidjeti sliku  (*1).
                     
                     
                        7616 99 90 
                     
                     
                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 7616, 7616 99  i 7616 99 90 .
                        Razvrstavanje u oznaku KN 9405 99 00  kao dio svjetala ili rasvjetnih tijela isključeno je jer se pri podnošenju carinskim tijelima proizvod ne može po svojem obliku ili drugim posebnim obilježjima identificirati kao dio koji je isključivo ili uglavnom namijenjen za proizvode iz tarifnog broja 9405 (vidjeti i objašnjenja Harmoniziranog sustava uz poglavlje 94, dijelovi, prvi stavak).
                        Proizvod nije prilagođen za uporabu kao dio određenog proizvoda. Stoga se pri podnošenju ne može identificirati kao dio robe iz bilo kojeg određenog tarifnog broja (na primjer, tarifnih brojeva 8539, 8541 ili 8543). Zbog toga je njegovo razvrstavanje kao dijela nekog proizvoda isključeno.
                        Proizvod se stoga razvrstava u oznaku KN 7616 99 90  kao ostali proizvodi od aluminija koji nisu izrađeni lijevanjem.
                     
                  
               
            
               (*1)  Slika je samo informativna.